kardosdrur/scandi-wiki huggingface dataset:
Hohøj

Hohøj er en 110 meter høj bakke 2 km sydøst for Mariager. Den er kendt for sine historiske folkemøder (grundlovsmøder) og for den store gravhøj øverst. Gravhøjen er 12 meter høj med en diameter på 72 m og er dermed Danmarks største. Undersøgelser i 1990'erne viser at den stammer fra ældre bronzealder mellem 1410 og 1310 f.Kr.

Natur og udsigt 
Før egnens plantager voksede op, kunne man fra højens top tælle 75 kirketårne, bl.a. spiret på Viborg Domkirke. Der er i 2015 blevet fældet mange høje træer, så der nu er en flot udsigt over Mariager Fjord.

Mindesten 
Sydøst for bygningen på Hohøj står en sten, der blev afsløret 4. juli 1920 til minde om Genforeningen i 1920. 50 m vest for Hohøj ligger Lushøj, hvor Blicherstenen er rejst.

Folkemøder på Hohøj 
Allerede i 1846 planlagde Steen Steensen Blicher, der var præst i Spentrup Sogn, et folkemøde på Hohøj i lighed med Himmelbjergmøderne. Mødet blev dog ikke afholdt pga. Blichers svigtende helbred.

Det første Hohøjmøde blev afholdt i 1912 med Jeppe Aakjær som taler. Han hævdede i sin tale, at der på dette sted burde rejses en mindesten over Blicher. Ideen vandt genklang, og i 1919 kunne Aakjær indvie stenen, hvorpå Blichers digt "Jyden han er stærk og sej" var indhugget. Også digteren Nis Petersen har haft tilknytning til højen, idet han skrev Hohøjdigtene i digtsamlingen Nattens Pibere.

I 1913 blev det første grundlovsmøde afholdt på Hohøj. Mellem de to verdenskrige udviklede møderne sig til en stor folkefest. Statsminister Thorvald Stauning talte der i 1931 og 1932. P. Munch og senere Hilmar Baunsgaard har også talt der, men efterhånden ebbede møderne ud.

I dag tilhører Hohøj og omegnen Hohøjkomiteén, der har nær tilknytning til partiet Radikale Venstre. I 1990 besluttede komiteen, at der atter skulle afholdes grundlovsmøder. Radikale profiler som Marianne Jelved, Martin Lidegaard, Elisabeth Arnold, Asger Baunsbak-Jensen, Anders Samuelsen og Morten Østergaard har været grundlovstalere på højen. I jubilæumsåret 2012 talte klima- og energiminister Martin Lidegaard og professor Steen Wackerhausen .

Noter

Eksterne kilder/henvisninger 

 Mariager Museum: Hohøj
 Danske fortidsminder: Hohøj og oldtidssporene i Alstrup Krat 
 Geologiske interesseområder: Hohøj
 Skov- og Naturstyrelsen: Alstrup Krat og Hohøj - en turguide

Gravhøje i Danmark
Nordisk bronzealder
Lokaliteter i Mariagerfjord Kommune
Monumenter i Danmark
Vietnamesere i Danmark

Vietnamesere i Danmark er en etnisk minoritet i Danmark, som oprindeligt stammer fra Vietnam i Sydøstasien. Vietnameserne kom til Danmark som flygtninge fra 1970'erne, hvor de bl.a. blev samlet op i Det Kinesiske Hav af skibe fra A.P. Møller - Mærsk. Gruppen udgør i dag med efterkommere ca. 14.000 personer og i alt 4 procent af alle indvandrere fra ikke-vestlige lande i Danmark. 

Vietnameserne i Danmark er generelt velintegrerede og gruppen bliver til tider beskrevet som de "skjulte indvandrere" sammen med f.eks. kineserne. 

De fleste vietnamesere i Danmark er enten katolikker eller buddhister.

Kilder 

Folkeslag i Danmark
Johann Huber

Johann Nepomuk Huber (født 18. august 1830 i München, død 20. marts 1879 sammesteds) var en romersk-katolsk filosof og forfatter.

Huber studerede teologi og filosofi i München, ved hvis universitet han 1854 blev privatdocent, 1859 ekstraordinær professor og 1864 ordentlig professor i filosofi. Han var en kendt filosofisk forfatter, da hans monografi Johannes Scotus Erigena (München 1861) blev sat på indeks. Da han ikke ville tilbagekalde de meninger, han havde fremsat i bogen, blev det forbudt alle romersk-katolske studenter at høre hans forelæsninger.

1867 begyndte han sammen med Döllinger et felttog mod ultramontanismen ved artikler i "Augsburger Allgemeine Zeitung", og han var en af de betydeligste modstandere af det pavelige ufejlbarhedsdogme. Huber blev en af lederne i den gammelkatolske bevægelse, og i skrifter af filosofisk-historisk indhold behandlede han tidens brændende spørgsmål.

Kilder 
 

Filosoffer fra Tyskland
Faglitterære forfattere fra Tyskland
Ansatte ved Münchens Universitet
Tyskere i 1800-tallet
Personer fra München
Salmonsens
Josef Huber

Johann Josef Huber (14. marts 1858 i Feldkirch i Vorarlberg – 26. juli 1932) var en østrigsk maler.

Huber uddannedes på Münchens Akademi og hos Julian i Paris. Hubers alsidige kunst — staffelibilleder, glasmalerier, glasmosaik m. v. — viser evner for den storladne linievirkning, med forstående tilslutning til ældre kunst. I glasmaleriet har han virket fornyende (arbejder i Bremens Domkirke, Döhlau-Kirken i Østpreussen, rådhuset i Feldkirch etc.). Han har udført en del fresker til den kongelige residens i München, museet i Bregenz m. v.

Kilder 

 

Malere fra Østrig
Salmonsens
V75

V75 er det mest spillede spil i Sverige, med en omsætning omkring de 100 millioner hver lørdag. Det gælder om at finde vinderen af 7 på hinanden følgende hestevæddeløb, kaldet afdelinger. Spillet har hjemme hovedsageligt i Sverige, men man kan også spille med fra Danmark og en række andre lande.

Sportsvæddemål
V86

V86 er det næstmest spillede spil i Sverige, med en omsætning omkring de 50 millioner hver onsdag. Det gælder om at finde vinderen af 8 hestevæddeløb, og kan man det så kan man nemt vinde mange millioner. Spillet har hjemme i Sverige, men man kan også spille med fra Danmark og en række andre lande. Typisk spiller danskere igennem Danskespil.dk eller ved en lokal lottoforhandler. Spillet er et videns spil modsat lotto som udelukkende er held.

Eksterne link 
 atg.se
 danskespil.dk

Sportsvæddemål
Gregers Kirk (Jydsk Telefon)

Gregers Simonsen Christensen Kirk (30. juli 1845 i Harboøre – 9. februar 1923 i Hellerup) var en dansk entreprenør, som var direktør for Jydsk Telefon fra 1900 til 1918.

Han var søn af gårdejer Christen Kirk (død 1886) og Hustru f. Langergaard (død 1864) og fik en almindelige almueskoleuddannelse. I en alder af 27 blev Kirk entreprenør på nogle statslige arbejder med høfdebyggeri ved Jyllands vestkyst. Han blev i 1874 formand for Harboøre-Engberg Sogneråd; en post, han besad i 22 år. I 1893 blev han bestyrelsesmedlem i Harboørefonden og 1908 for Kronprins Frederiks Fond og medlem af repræsentantskaberne for Nordisk Ulykkesforsikrings-Aktieselskab og Nordisk Livsforsikrings-Aktieselskab fra henholdsvis 1897 og 1908.

I 1899 blev han udnævnt til direktør for Jydsk Telefon og tiltrådte året efter. Forfatteren C.A. Schmidt har skrevet bogen Gregers Kirk og hans telefonfolk om hans virke, der blandt andet omfattede, at 17 jyske byers telefonnet blev forbundet.

Gregers Kirk var Ridder af Dannebrog og desuden tildelt Dannebrogmændenes Hæderstegn. Han er begravet på Harboøre Kirkegård.

Kilder 
 
 Kraks Blå Bog 1910

Telefondirektører fra Danmark
Riddere af Dannebrog
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kommunalpolitikere fra Danmark
Agri Nord

Agri Nord er en Nordjysk landboforening og rådgivningsvirksomhed. Virksomheden rådgiver landmænd indenfor økonomi, jura og en bred vifte af landbrugsfaglige områder såsom planteavl, svineproduktion, kvægproduktion og natur og miljø. Desuden rådgives små og mellemstore erhvervsvirksomheder, som eksempelvis tømrermestre og frisører indenfor økonomi, revision, HR og løn.

Virksomheden har tre afdelinger – i Hobro, Aalborg og Aars. Agri Nord beskæftiger i alt 152 medarbejdere i de tre afdelinger.

Agri Nord er medlem af Landbrug & Fødevarer.



Historie 
Agri Nord er et resultat af flere runder af fusioner mellem en række mindre himmerlandske landboforeninger. I den seneste fusion i 2008 samledes Vesthimmerlands Landboforening med Hobro-Aalborg Landboforening og blev til Agri Nord. Både Vesthimmerlands Landboforening og Hobro-Aalborg Landboforening var i forvejen et resultat af fusioner.

Vesthimmerlands Landboforening blev i 2000 dannet af foreningerne:
 Nibe-Løgstør Landboforening (1870)
 Landboforeningen Vesthimmerland (1907)
 Himmerlands Samvirkende Landboforeninger (1910)
 Års og Omegns Landboforening (1916)
 Farsø og Omegnes Landboforening (1951)

Hobro-Aalborg Landboforening blev dannet i 2005 af:
 Aalborg Amts Landboforening (1844).
 Hobro og Omegns Landboforening (1875).

Struktur og organisation 
Agri Nord ejes af landboforeningens medlemmer. Til årsmøder og på en generalforsamling vælger medlemmerne en bestyrelse, der skal lede foreningen. 

Foreningen har to ben – et politisk og et forretningsmæssigt ben. Til at lede den forretningsmæssige del udpeger foreningen en direktør. Den politiske del tager bestyrelsen sig af med bestyrelsesformanden som det politiske ansigt udadtil.

Noter

Ekstern kilde/henvisning 
Agri Nords hjemmeside

Landbrugsorganisationer
Landbrugskonsulentvirksomheder i Danmark
Anders Lundorph

Anders Lundorph (født 17. marts 1975, København, død den 4. marts 2022) var en dansk teaterinstruktør og radio drama-instruktør. Lundorph var uddannet i Dansk og Teatervidenskab på Københavns Universitet i 2000 og som sceneinstruktør på Rose Bruford College of Speech and Drama i London i 2004. Lundorph var ansat som husinstruktør på Radio Drama på DR i årene 2005-2010. Siden da instruerede Lundorph radio i Danmark og Sverige. I 2013 instruerede Lundorph readioserien Borgen: Outside the Castle på BBCs Radio 4. Lundorph arbejdede som freelance-instruktør på scener i hele Danmark, men havde særlig tilknytning til Aarhus Teater, Københavns Musikteater og Eventministeriet på Det Kongelige Teater, hvor han især lavede teaterversioner af klassiske film og tv-udsendelser. Lundorph modtog en Reumert Talentpris i 2008 for forestillingen Kopftot på Cafe Teatret, og hans forestilling Boys Don't Cry vandt en Reumert Særpris i 2014. I 2015 instruerede Lundorph sin første revy, Ganløse Revyen.

Forestillinger 
Lundorph har blandt andet instrueret:
 The Blazing World på Mungo Park, 2015.
 Falling Down på Eventministeriet, Det Kongelige Teater, 2015.
 Boys Don't Cry på Eventministeriet, Det Kongelige Teater, 2014.
 Deadline på Grob, 2014.
 Love and Information på Odense Teater, 2013.
 Den Vantro på Svalegangen, 2012.
 Har-Har-Har De set min Kone? på Eventministeriet, Det Kongelige Teater, 2012.
 Fanø på Svalegangen, 2012.
 Drømmenes Rige på Det Flydende Teater, 2011.
 Hundesvømning på Folketeatret, 2011.
 Othello på Republique, 2011.
 Hvem myrdede Regitze Rio? på Skuespilhuset, 2009.
 Darwins Testamente på Aarhus Teater, 2009.
 Pieta på Aarhus Teater, 2009.
 Villa Requiem på Københavns Musikteater, 2009.
 6 P LR K? på Teatret STTV, 2008.
 Kopftot på Café Teatret, 2008.

Referencer

Links 
 Anders Lundorphs hjemmeside

Teaterinstruktører fra Danmark
Johannes Wilhjelm

Johannes Martin Fasting Wilhjelm (7. januar 1868 på Bartoftegaard ved Nakskov – 22. december 1938 i København) var en dansk maler, bror til Lauritz Wilhjelm.

Johannes Wilhjelm blev student i 1887 og tog filosofikum i 1888, blev stud.polyt. og var samtidig på Harald Foss' tegneskole 1888-90. Han gik på Kunstakademiet i København fra januar 1890 til januar 1892; Kunstnernes Studieskole under P.S. Krøyer 1892-94 og Zahrtmanns malerskole 1903-04.

Johannes Wilhjelm rejste med Kristian Zahrtmann i Italien i 1893, da Zahrtmanns søster giftede sig med Wilhjelms bror. Det nære forhold med Zahrtmann og adskillige rejser til Italien med Zahrtmann fik stor indflydelse på Wilhjelms arbejde. Wilhjelm malede i Italien en række værker, og især motiverne fra Civita d'Antino viser indflydelse fra Zahrtmann. Senere skildrede han den jyske hede. Desuden malede Wilhjelm figurkompositioner hvoraf flere med bibelske motiver og i de senere år adskillige portrætter. Han er repræsenteret bl.a. på Skagens Museum, Statens Museum for Kunst og Ribe Kunstmuseum.

Han ligger begravet på Frederiksberg Ældre Kirkegård.

Hæder 
 1900 – Mention honorable, Exposition Universelle, Paris
 1905 – Den Sødringske Opmuntringspræmie
 1905 – Serdin Hansens Præmie
 1910 – Årsmedaljen
 1911 – Årsmedaljen (igen)
 1913 – Guldmedalje, München

Kilde

Litteratur 
 Johannes Wilhjelm - fra Italien til Skagen, udstillingskatalog fra Fuglsang Kunstmuseum, Ribe Kunstmuseum og Skagens Museum,

Eksterne henvisninger 
 

Malere fra Danmark
Modtagere af Eckersberg Medaillen
Personer i Dansk Biografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Lolland
Johannes
4 Mand Høj

4 Mand Høj var en dansk vokalgruppe, der blev dannet i 1977 og optrådte i radio, TV og ved talrige koncerter rundt i landet med et repertoire bestående af barbershop harmonies, klassiske mandskorsange, kirkemusik, folkesange og evergreens. Gruppen medvirkede 1983 i Det ny Teaters forestilling Sommervaudevillen 1908 instrueret af Jesper Klein, DR TV's HOPLA udsendelse 1979 og 1981 og Poul Nesgaards Ungdomsredaktionen 
1980. 
Vokalgruppen havde sin sidste koncert i Bakkehuset på Frederiksberg 6. juni 2004. 
I 1996 indspillede gruppen i Sorø Kirke med sangerne Bo Nandfred og Lars Pedersen CD'en Gregoriana Denmark under navnet Absalon Six.

Medlemmer 
 Kim Glies Nandfred, 1 . tenor (1986-2004) – Stefan Haugland (1977-1986)
 Otto Leander Nielsen, 2. tenor
 Helge Baun Sørensen, 1. bas
 Henrik E. Frederiksen, 2. bas

Diskografi 

 1980 LP Barbershop Harmonies and Negro Spirituals. Eminent ELP 6001

 1993 CD Munkesang og Bægerklang. Serenade SRCD 2001 (Olufsen Records) Middelalder- og renæssancemusik og dansk kirkemusik af bl.a.Weyse og Lewkovitch.

 1996 CD Gregoriana Denmark. Classico ClassCD 131 (Olufsen Records) Dansk gregoriansk sang fra Absalons tid, bl.a. messer til Knud Lavards helgenkåring i Skt. Bendts kirke, Ringsted år 1170.

 2002 CD As Time Goes By. TCD 1318 Et udvalg af kvartettens populæreste barbershop harmonies, folkesange og evergreens.

Eksterne henvisninger 
 

Musikgrupper fra Danmark
Musikgrupper fra 1977
Seán Cannon

Seán Cannon (født d. 29. november 1940) er en irsk musiker. Han var medlem af folkemusikgruppen The Dubliners som forsanger og guitarist fra 1982 frem til gruppen trak sig tilbage i 2012. Han fortsatte herefter med størstedelen af gruppen under navnet The Dublin Legends.

Opvækst 
Seán Cannon blev født i Galway, Irland. Som ung rejste han til Tyskland, hvor han lærte tysk og blev interesseret i folkemusik. Herefter flyttede han til Schweiz, hvor han var med i flere radio og tv-shows og lærte at tale fransk. Han flyttede siden til Spanien og underviste i både tysk og fransk og lærte sig desuden spansk.

Karriere 

I slutningen af 60'erne flyttede han til England, hvor han blev en kendt soloartist og spillede på mange folkemusikklubber i Storbritannien.
I 1969 blev Cannon en del af folkemusikgruppen The Gaels, som bestod af tre irere og en skotte. De udgav et album i 1969.
Han turnerede også med bandet Plantxy og Moving Hearts i hele Europa op igennem 70'erne.

Seán Cannon var i mange år ven af The Dubliners og gæstede deres optrædener flere gange ligesom Eamonn Campbell. I 1982 accepterede han en invitation om at blive medlem af bandet, da Luke Kelly blev for syg til at optræde med dem.

Mellem sine turneer med The Dubliners optræder Cannon også solo. Han spiller desuden med sin søn James Cannon under navnet The Cannons.

Privatliv 
Cannon blev gift gift med Pamela Blick og de har to sønner; James og Robert Cannon. De blev senere skilt. Hans far, Jim Cannon, blev født i Donegal, men flyttede til Galway, hvor han giftede sig med Kathleen Byrne, som kom fra Aughrim, County Galway. Han har stadig tre fætre som bor i Irland: Martin Byrne Banagher, County Offaly, Seamus Byrne Enniskillen County Fermanagh og Tom Forde som bor i Ballinasloe, County Galway.

Seán Cannon bor i Coventry, Storbritannien. Han taler gælisk og synger flere af The Dubliners sange på gælisk. Hans store hobby er sprog, og han kan udover engelsk, gælisk, fransk, tysk og spansk, tale lidt russisk, og har i både Island, Jugoslavien og Ungarn præsenteret sange på det respektive sprog.

Cannon bliver nævnt i Christy Mooresangen "Lisdoonvarna" i linjen "Seán Cannon did the backstage cookin'''", hvilket refererer til hans kulinariske evner. Da han turnerede i 70'erne foregik det i en ombygget campingvogn, hvorfra han mellem sine optrædener solgte karryretter til både fans og bandmedlemmer.

 Diskografi 
Udover sine udgivelser med The Dubliners har Seán Cannon udgivet en række andre albummer.http://www.thedubliners.org/solo.htm#SC Musik - Prestestranna Ja, Vel Vel Vel

 Solo 
 1975 Woes of War 1975 The Roving Journeyman 1979 Erin the Green The Gaels 
 1969 The Gaels Antologier 
 1976 The Second Folk Review Record – Diverse kunstnere bl.a. Louis og Sally Killen

 Gæsteoptrædender 
 1997 Magic Power – The Wild Lasses
 2008 Prestestranna Ja, Vel Vel Vel'' – med Tom Jackie Haugen

Referencer 

Sangere fra Irland
Guitarister fra Irland
Medlemmer af The Dubliners
Personer fra Galway
Arabiske kristne

Arabiske kristne er mennesker, der taler arabisk og er tilhænger af kristendommen. De arabiske kristne har deres rødder i perioden før Islams fremkomst i Mellemøsten. 

Der er store grupper af kristne i Egypten, samt Libanon hvor de kristne indtil den palæstinensiske indvandring fra Israel var i flertal. 

I den arabiske diaspora i Amerika, Argentina, Brasilien, Colombia, Ecuador er et stort antal kristne. I Brasilien er der mere end 12 millioner arabere, og de fleste af disse mennesker er kristne.

I Danmark er der et stort Irakisk kristensamfund, som efter Saddam Husseins fald i Irak er blevet forfulgte.
Nils-Ole Poulin

Nils-Ole Poulin (født 3. juni 1955 i Kolding) er en dansk guitarist, sanger og komponist. 

Ved siden af sin musikalske karriere har han læst filosofi og dansk på Aarhus Universitet og er tidligere lærer og skoleinspektør (Svindinge ny Skole).

Nils-Ole Poulin har igennem tiden haft tæt samarbejde med kunstnere såsom Wili Jønsson, Peter Thorup og Jørgen "Fonemy" Thomsen.

Nils-Ole har bl.a. spillet i:

 Poulin og de lidt brugte
 No Shoes

Nils-Ole Poulin har især erfaring inden for genrerne pop, rock og hovedsageligt blues.

Han har to sønner, David og Oliver, der begge spiller musik. Sønnen David og Nils-Ole spillede sammen i bandet No Shoes, og sønnen Oliver har ved flere lejligheder optrådt med Nils-Ole ved sine senere soloturnerer på Bornholm.

Diskografi 
 Under Horisonten (1989)
 Groft signeret (1996) – Poulin og de lidt brugte
 Tusind Veje (1999) – Poulin og de lidt brugte
 Live at "Listed Harbour" for TV2 Bornholm (2004) – No Shoes
 No Shoes (2007) – No Shoes
 The Play That Never Was (2011) – No Shoes

Kilder 
 poulinogdelidtbrugte.gone.dk 
 noshoes.dk 

Musikere fra Danmark
Thor Kristensen

Hans Thor Juul Kristensen (4. juni 1980 i Visborg ved Hadsund) er tidligere roer. Han deltog ved OL i 2004 i Athen, som en del af Guldfireren. Han var gennem mange år aktiv i Hadsund Roklub

I 2004 blev han sammen med bådens øvrige besætning kåret som Årets Sportsnavn samt vinder af sportsprisen B.T. Guld. Han har ligeledes modtaget Nordjysk Idrætspris, 2004, Hans Just A/S' Idrætspris, 2003, Gudmund Schacks Mindelegat, 2002.

Han indstillede sportskarrieren i sommeren 2005. 

Uddannelse: Cand.Scient. Biologi, Syddansk Universitet

Medaljer 
  - U23VM Bagsværd, Danmark, 2000
  - VM 2001, Luzern Schweiz
  - VM 2002, Sevilla Spanien
  - VM 2003, Milano Italien
  - OL 2004, Athen Grækenland

Olympiske mestre fra Danmark
Roere fra Danmark
Årets Sportsnavn
Personer fra Hadsund
Medaljevindere fra Danmark ved sommer-OL 2004
Sprænghoved

Sprænghoved er en militær teknisk betegnelse for den del af et missil, en raket eller en torpedo, der sprænges og derved forvolder den tilsigtede skade.

Klassifikation
Der findes flere forskellige former for sprænghoveder, afhængigt af hvordan de forvolder skade:
 
 Eksplosive
 Konventionelle
 En eksplosion, der på grund af den udløste varme og/eller trykbølge forvolder skade
 Fragmentation, hvor sprænghovedet bliver sprængt i mange stykker og disse stykker individuelt forvolder skade
 Nukleare sprænghoveder forvolder skade på flere forskellige måder, dels som den skade der forvoldes af ovennævnte eksplosion, dels ved spredning af radioaktiv stråling
 Kemiske sprænghoveder indeholder en krigsgas, som spredes og derved forvolder skade
 Biologiske sprænghoveder indeholder sygdomsfremkaldende biologisk materiale, som spredes og derved forvolder skade
 Kinetisk sprænghoved, forvolder skade ved at kraften fra sprænghovedets fart og vægt overføres til målet og derved skader det. En egentlig eksplosion er ikke nødvendig.

Våben
UEFA Europa League finalen 2012

UEFA Europa League 2012 Finalen er den sidste kamp i UEFA Europa League 2011–12, den 41. sæson af Europas næststørste fodboldklub turnering, organiseret af UEFA, og den tredje siden den blev omdøbt fra UEFA Cup til UEFA Europa League. Kampen blev spillet den 9. maj 2012 på Arena Națională i Bukarest i Rumænien. Kampen blev spillet mellem to spanske hold – Atlético Madrid og Athletic Club.

Vinderne spiller mod vinderne af UEFA Champions League 2011-12 i UEFA Super Cup 2012.

Vejen til finalen 

 † Som et resultat af match-fixing-mistanke, blev den tyrkiske fodboldklub Fenerbahçe S.K. taget ud af UEFA Champions League 2011-12 og blev erstattet af Trabzonspor den 24. august 2011. Som resultat heraf blev Trabzonspors returkamp mod Athletic Club aflyst og Athletic Club avancerede til gruppespillet.

Kampen

Detaljer

Statistics 

Kilde: BBC Sport

Referencer 

Finalen 2012
2012
Fodbold i 2012
Atletico de Madrid
Athletic Club
Afsnit af South Park

Afsnit af South Park er en komplet oversigt over afsnittene af tv-serien South Park.

Serieoversigt

Afsnit

Sæson 1 (1997–1998)

Sæson 2 (1998–1999)

Sæson 3 (1999–2000)

Sæson 4 (2000)

Sæson 5 (2001)

Sæson 6 (2002)

Sæson 7 (2003)

Sæson 8 (2004)

Sæson 9 (2005) 
126(1) "Mr. Garrison's Fancy New Vagina"

127(2) "Die Hippie, Die"

128(3) "Wing"

129(4) "Best Friends Forever"

130(5) "The Losing Edge"

131(6) "The Death of Eric Cartman"

132(7) "Erection Day"

133(8) "Two Days Before the Day After Tomorrow"

134(9) "Marjorine"

135(10) "Follow That Egg!"

136(11) "Ginger Kids"

137(12) "Trapped in the Closet"

138(13) "Free Willzyx"

139(14) "Bloody Mary"

Sæson 10 (2006) 
140(1) "The Return of Chef"

141(2) "Smug Alert!"

142(3) "Cartoon Wars Part I"

143(4) "Cartoon Wars Part II"

144(5) "A Million Little Fibers"

145(6) "ManBearPig"

146(7) "Tsst"

147(8) "Make Love, Not Warcraft"

148(9) "Mystery of the Urinal Deuce"

149(10) "Miss Teacher Bangs a Boy"

150(11) "Hell on Earth 2006"	1011

151(12) "Go God Go" (Part 1)

152(13) "Go God Go XII" (Part 2)

153(14) "Stanley's Cup"

Sæson 11 (2007) 
154(1) "With Apologies to Jesse Jackson"

155(2) "Cartman Sucks"

156(3) "Lice Capades"

157(4) "The Snuke"

158(5) "Fantastic Easter Special"

159(6) "D-Yikes!"

160(7) "Night of the Living Homeless"

161(8) "Le Petit Tourette"

162(9) "More Crap"

163(10) "Imaginationland Episode I"

164(11) "Imaginationland Episode II"

165(12) "Imaginationland Episode III"

166(13) "Guitar Queer-O"

167(14) "The List"

Sæson 12 (2008) 
168(1) "Tonsil Trouble"

169(2) "Britney's New Look"

170(3) "Major Boobage"

171(4) "Canada on Strike"

172(5) "Eek, a Penis!"

173(6) "Over Logging"

174(7) "Super Fun Time"

175(8) "The China Probrem"

176(9) "Breast Cancer Show Ever"

177(10) "Pandemic"

178(11) "Pandemic 2: The Startling"

179(12) "About Last Night..."

180(13) "Elementary School Musical"

181(14) "The Ungroundable"

Sæson 13 (2009)

Sæson 14 (2010)

Sæson 15 (2011)

Sæson 16 (2012)

Referencer 

South Park-episoder
Sæsoner af tv-serier
eo:South Park#Epizodoj
Anklagerfuldmægtig

En anklagerfuldmægtig er en jurist som er ansat i anklagemyndigheden.  Anklagerfuldmægtige starter typisk deres karrierer i en politikreds og gennemgår i forbindelse med deres ansættelse her den indledende uddannelse som anklager. Uddannelse indebærer endvidere et turnusforløb til en overordnet anklagemyndighed fx hos statsadvokaten eller i rigsadvokaten, men kan endvidere foregå i andre af myndigheder under Justitsministeriet.

En anklagerfuldmægtig fungerer som anklager ved byretterne.

Indtil primo 2012 blev stillingen betegnet politifuldmægtig.

Jurister